Roma Ulu

Roma Ulu  iyâ arèya sala sèttong ḍâri tipologi arsitektur roma tradisional sè bâḍâ è wilayah Sumatera Lao', ḍu roma laènna iyâ arèya Roma Limas bân Roma Gudang. Roma rèya asalla ḍâri dataran tèngghi Besemah è bârâ' bân nyebbar ka dataran manḍhâp tèmor atoro' lanjhângnga songay Ogan. Roma Ulu bhângonna pangghung kalabân geḍḍhung kotak bân ata' sè mèrèng ghâllu'. Roma Ulu aropa'aghi roma tradisional warga sè neng-enneng è daerah hulu songay Musi, Provinsi Sumatera Lao'. Secara etimologis, asalla ḍâri oca' uluan sè anḍi' artè dhisa-dhisa. jhughân èghuna'aghi mènangka sebbhudhân ka'angghuy masyarakat sè anḍi' pemukiman è bâgiyân hulu Songay Musi.

 Bhângon 
Secara omom, roma ulu anḍi' bhângon ḍhâsar denah sè masaghi empa' sè bâgiyân-bâgiyanna ḍâri garang è bâgiyan palèng adâ'. Dâ' bâgiyan tengnga bâḍâ sengkar bâbâ bân sengkar attas. Salaèn rowa, ḍâ' roma ulu bâḍâ ènga' plafond tapè ghun pèra' bâḍâ è sabâgiyân ruangan sè anyama pagu hantu. Pagu hantu èghuna'aghi kalangghuy tempat nyèmpenna bhârâng otabâ bahanna kakanan.

 Atoran 
Pembangunan roma ulu kodhu atoro' ḍâ' atoran sè ella èseppakadhi sabellunna moso masyarakat. Atoran kasebbhut antara laèn, pembangunan roma kodhu ngaḍḍhep ka bâgiyân aḍâ' ghâris ghilina aèng. Hal rèya èlakonè sopajâ roma sè èkaghâbây ta' ècapo' bânjir rajâ sè bisa nyapo' ka kampongnga bilâ'â bhâi.

 Bhidhâna golongan k'angghuy sè ngennengngè 
Roma ulu sè èka'anḍi' moso bhângsawan bân ra'yat biyasa anḍi' bhidhâna bâng-sèbâng molaè bhângon bân sosonanna lantai. Roma ka'angghuy ra'yat omomma anḍi' lantai sè ghun pèra' sèttong otabâ taḍâ' onḍhâgghâ. Sabâligghâ, lantai roma katoronan kalowarga bhângsawan anḍi' ḍhâk-onḍhâk sè jumlana tello tingkatan otabâ pangkat.

Roma Ulu èberri' hias moso ornamen bân okèran sè èpobuwi ḍâ' cangghâ, balok, labâng bân listplank. Ornamen kasebbhut aropa'aghi indikasi bâḍâna pango aghâma Islam sè ella nyebbar è masayarakaddhâ. Ragam hias non-geometris ḍâ' roma rèya aropa motif bu-tombuwân otabâ flora

 Referensi 

 Pranala luar 

 Video rumah ulu